OpenLLM-France/wikimedia huggingface dataset:
# Trebizondako Inperioa

Trebizondako Inperioa (grezieraz: Αὐτοκρατορία Τραπεζούντος) Erdi Aroko estatu kristau bat izan zen; kulturaz, grekoa zen: hizkuntza ofiziala Pontoko greziera zen. 1204. urtean sortu zen, Bizantziar Inperioa desegin zenean, Konstantinopla Laugarren Gurutzadan hartu baino lehentxeago.
Itsaso Beltzaren hego-ekialdeko kostaldean zegoen; hiriburua Trebizonda hiria zen. Estatu beregaina izan zen, 1461ean Otomandar Inperioak eskuratu zuen arte.
Trebizondako erregeek "Komneno Handia" (Megas Komnenos) eta enperadore tituluak zituzten. Izan ere, estatuari "Komneno Inperioa" ere esaten zitzaion, enperadoreak Alexio I.a Komnenoren ondorengoak zirelako.

## Historia

Androniko I.a Komneno enperadore bizantziarra kargutik kendu eta hil ostean, bere bilobetatik bik (Trebizondako Alexio I.a Komneno eta David Komneno) Georgiako Thamar erreginaren armadak lagunduta, Trebizonda eskuratu zuten, eta kostaldeko lurralde gehiago ere menperatu zituzten, Nizeako Inperioaren mugetara arte. Alexiok bere burua enperadore izendatu, Konstantinoplako tronua aldarrikatu, eta hiriburua Trebizondan jarri zuen.
Harrezkero, Trebizondako Inperioa beste estatu grekoetatik bereizita egon zen. Ekonomia-hazkunde handiena XIII. mende amaieran eta XIV. mende hasieran izan zuen, Alexio II.a Trebizondakoaren agintepean (1297-1330), besteak beste zetaren ibilbidean kokapen garrantzitsua zeukalako.
XV. mendean otomandarrek behin baino gehiagotan eraso egin zioten herrialdeari. Azkenean, Mehmed II.a sultanak 1461. urtean eskualdea menperatu egin zuen: Trebizondako David Komneno (Joan IV.a Trebizondakoaren ondorengoa) errenditu egin zen, eta otomandarrekin hitzarmenak egin arren (tributuen truke, inor ez hiltzeko eta hiritik sartu-irten nahi bezala egiteko baimena), ez zuten bete, eta hiria arpilatu egin zuten, baita hiritarrak esklabo moduan saldu ere. Azkenean, David bera eta bere zortzi semeetatik zazpi hiltzeko agindu zuen Mehmed II.a sultanak, baita biloba batzuk ere, konspirazioren bat asmatzen zihardutelakoan.

## Trebizondako enperadoreen zerrenda

* Alexio I.a Trebizondakoa (1204-1222)
* Androniko I.a Trebizondakoa (1222-1235)
* Joan I.a Axouchos (1235-1238)
* Emanuel I.a Trebizondakoa (1238-1263)
* Androniko II.a Trebizondakoa (1263-1266)
* Jurgi Trebizondakoa (1266-1280)
* Joan II.a Trebizondakoa (1280-1284)
* Teodora Trebizondakoa (1284-1285)
* Joan II.a Trebizondakoa (1285-1297, bigarrenez)
* Alexio II.a Trebizondakoa (1297-1330)
* Androniko III.a Trebizondakoa (1330-1332)
* Emanuel II.a Trebizondakoa (1332)
* Basilio Trebizondakoa (1332-1340)
* Irene Paleologina Komneno (1340-1341)
* Ana Trebizondakoa (1341)
* Mikel Trebizondakoa (1341)
* Ana Trebizondakoa (1341-1342, bigarrenez)
* Joan III.a Trebizondakoa (1342-1344)
* Mikel Trebizondakoa (1344-1349, bigarrenez)
* Alexio III.a Trebizondakoa (1349-1390)
* Emanuel III.a Trebizondakoa (1390-1416)
* Alexio IV.a Trebizondakoa (1416-1429)
* Joan IV.a Trebizondakoa (1429-1459)
* David Trebizondakoa (1459-1461)

## Erreferentziak

* ↑ Euskaltzaindiaren 147. araua: Antzinateko hirien euskal izenak, euskaltzaindia.net

## Kanpo estekak

* Datuak: Q178913
* Multimedia: Empire of Trebizond / Q178913
# Trebiñu (argipena)

Trebiñu izenak hainbat adiera ditu:

## Toponimoak
### Euskal Herrian

* Trebiñu, Arabako udalerria.
* Trebiñu, Arabako herria, Trebiñu udalerriko nagusia.
* Trebiñu, barrendegia, Trebiñu eta Argantzon udalerriek osatua.

## Beste batzuk

* Trebiñuko auzia, Trebiñuko barrendegiaren adskripzio administratiboari buruzko eztabaida.
* Trebiñuko Eskualdeko Garraioa, Eskualdeko Garraioa sareko lineak.

## Erreferentziak

* ↑ Euskaltzaindia. Euskal Onomastikaren Datutegia. (Noiz kontsultatua: 2011-09-09).

## Ikus, gainera

* Treviño hainbat adierari buruzko argipen orria.

## Kanpo estekak

* Datuak: Q12268169
# Totainville

Totainville Frantziako udalerria da, Vosgeak departamenduan dagoena, Ekialde Handia eskualdean. 2013an 127 biztanle zituen.

## Demografia
### Biztanleria

2007an Totainville udalerrian erroldatutako biztanleak 127 ziren. Familiak 52 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 16 seme-alabarik gabeko familiak ziren eta 20 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 53 etxebizitza zeuden, 51 familiaren etxebizitza nagusia ziren eta 2 hutsik zeuden. 50 etxeak ziren eta 3 apartamentuak ziren. 51 etxebizitza nagusietatik 46 bere jabearen bizilekua ziren eta 5 alokairuan okupaturik zeuden; 1ek bi gela zituen, 9 etxek hiru zituzten, 7 etxek lau zituzten eta 34 etxek bost zituzten. 42 etxek euren parking plaza propioa zuten azpian. 13 etxetan ibilgailu bat zegoen eta 32 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Totainville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 2 | 85-89 | 1 |
| 0 | 80-84 | 1 |
| 3 | 75-79 | 3 |
| 3 | 70-74 | 4 |
| 2 | 65-69 | 3 |
| 2 | 60-64 | 1 |
| 1 | 55-59 | 0 |
| 4 | 50-54 | 3 |
| 4 | 45-49 | 2 |
| 3 | 40-44 | 4 |
| 3 | 35-39 | 7 |
| 5 | 30-34 | 1 |
| 2 | 25-29 | 3 |
| 2 | 20-24 | 1 |
| 2 | 15-19 | 4 |
| 4 | 10-14 | 6 |
| 0 | 5-9 | 3 |
| 1 | 0tik 4ra | 0 |

## Ekonomia

2007an lan egiteko adina zuten pertsonak 86 ziren, horien artean 66 aktiboak ziren eta 20 inaktiboak ziren. 66 pertsona aktiboetatik 60 lanean zeuden (31 gizon eta 29 emakume) eta 6 langabezian zeuden (2 gizon eta 4 emakume). 20 pertsona inaktiboetatik 5 erretiraturik zeuden, 8 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 2 eraikuntza enpresak ziren eta 1 garraio enpresa zen.
2009an zeuden norbanakoentzako 2 zerbitzu publikoak igeltseroa ziren.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q750223
* Multimedia: Totainville / Q750223
# Total Eclipse (filma)

Total Eclipse (euskaraz Eklipse Osoa), 1995eko Agnieszka Holland poloniarrak zuzendutako drama film erotiko bat da. Arthur Rimbaud eta Paul Verlaine frantziar olerkarien arteko harreman gatazkatsu eta gazi-gozoan oinarritua dago. Leonardo DiCaprio, David Thewlis, Romane Bohringer eta Dominique Blanc aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1871, Paris, Paul Verlainek (David Thewlis) Arthur Rimbaudekin (Leonardo DiCaprio) lehenbizikoz topo egin eta haren edertasun gazte eta itxura harroaz txunditua geldituko da. Baina mutil gazte hori Verlainek bikainak direla uste duen poesiaren erakustaldiez beteriko gutunak bidali dizkion egilea denik ez du susmatuko. Rimbauden agerpenarekin, Verlainek Rimbaud gaztearen itxura errebelde, intransigente eta paregabearen bitartez bere bizitza penagarriari ihesbide bat ikusiko dio.

## Aktoreak

* Leonardo DiCaprio: Arthur Rimbaud
* David Thewlis: Paul Verlaine
* Romane Bohringer: Mathilde Mauté
* Dominique Blanc: Isabelle Rimbaud
* Felicie Pasotti Cabarbaye: Isabelle, neskatoa denean
* Nita Klein: Rimbauden ama
* James Thiérrée: Frédéric
* Emmanuelle Oppo: Vitalie
* Denise Chalem: Mauté de Fleurville andrea
* Andrzej Seweryn: Mauté de Fleurville jauna
* Christopher Thompson: Carjat
* Bruce Van Barthold: Aicard
* Christopher Chaplin: Charles Cros
* Christopher Hampton: Epailea
* Mathias Jung: André
* Aza Declercq: Epailea

## Kanpo estekak

* IMDBko fitxa irakurgai (Ingelesez)
* Datuak: Q543462
# Total Recall (1990eko filma)

Total Recall 1990eko Paul Verhoeven herbeherear zinema zuzendariaren zientzia-fikziozko filma bat da. Bertan, Arnold Schwarzenegger, Rachel Ticotin, Sharon Stone, Michael Ironside eta Ronny Cox aktoreek antzetu zuten.
2012an filma honek izen berdineko Total Recall berregokitzapena izan zuen, bertan Colin Farrell, Kate Beckinsale, Jessica Biel, Bryan Cranston, John Cho eta Bill Nighy aktoreek antzeztu zutelarik, biak ere 1969an Philip K. Dick idazlearen Zure ordez den-dena gogora dezakegu kontakizun laburrean oinarritua daude.

## Argumentua

Oharra: Atal honek istorio osoa edo amaiera argitzen du.
2084. urtea, Douglas Quaiden (Arnold Schwarzenegger) ametsa Martera oporrak pasatzera joatea litzateke. Baina bere emazte Lorik (Sharon Stone) ez du asmo berdina, ondorioz, Douglas gezurrezko oroitzapenak burmuinean txertatzen espezializatutako Rekall konpainiara joango da, bertan Marterako bidai baten oroitzapenak bere burmuinean txertatzeko asmoz. Halere, inoiz ez du susmatu izan burmuinean oroitzapen faltsu bat txertatzea zein arriskutsua izan daitekeen: txertaketa akats baten ondorioz, Quaid agerian gelditu eta hil nahi duten agente sekretu bat dela sinistuta egongo baita. Laster, norbaitek bera benetan hil nahi duela konturatuko da, bai eta egoera nahasian dagoela ere, hortaz, gauzak argitu asmoz Martera bidaiatuko du.

## Aktoreak

* Arnold Schwarzenegger: Douglas Quaid
* Rachel Ticotin: Melina
* Sharon Stone: Lori Quaid
* Ronny Cox: Vilos Cohaagen
* Michael Ironside: Richter
* Marshall Bell: George / Kuato
* Mel Johnson Jr.: Benny
* Michael Champion: Helm
* Roy Brocksmith: Edgemar doktorea
* Ray Baker: Bob McClane
* Robert Costanzo: Harry
* Rosemary Dunsmore: Renada Lull doktorea
* Dean Norris: Tony
* David Knell: Ernie
* Robert Picardo: Johnnycab taxiaren ahotsa
* Priscilla Allen: La grosse dame (Quaid déguisé)
* Lycia Naff: Mary, marteko tabernako hiru titidun emagaldua
* Ken Gildin: Hilton hoteleko langilea
* Paula McClure: journaliste TV
* Michael LaGuardia: seinaledun gizona
* Debbie Lee Carrington: Thumbelina (Marteko tabernako emagaldu nanoa)
* Sasha Rionda: neskato txiki mutantea
* Monica Steuer: neskato mutantearen ama

## Ikus, gainera

* Total Recall (2012ko filma)

## Kanpo estekak

* Total Recall filmaren iragarkia ikusgai. Youtube.com (Ingelesez)
* Total Recall filmaren IMDBko fitxa irakurgai (Ingelesez)
* Datuak: Q222018
* Multimedia: Total Recall (1990 film) / Q222018
# Total Recall (2012ko filma)

Total Recall, 2012ko Len Wiseman estatubatuar zinema zuzendariaren zientzia fikziozko ekintza film bat da. 1990eko film ospetsuaren berregokitzapena da, biak ere 1969an Philip K. Dick idazlearen Zure ordez den-dena gogora dezakegu kontakizun laburrean oinarritua daude. Colin Farrell, Kate Beckinsale, Jessica Biel, Bryan Cranston, Bokeem Woodbine, John Cho eta Bill Nighy aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Rekall ametsak benetazko oroipenetan bilaka ditzaken enpresa bat da, errealitatea eta oroimenaren muga lausatzeraino. Douglas Quaidentzat (Colin Farrell) beste baten bizitzaren oroipenak emango dizkion bidai mentala burutzea erakargarria zaio, bere eguneroko bizitzak suposatzen dion frustraziotik ihes egiteko superagente bat izatea konponbide perfektua dela iruditzen baitzaio. Baina prozesua gaizki aterako da, eta estatu totalitario bateko agenteen gizonik bilatuena bihurtuko da. Bere ihesaldian, Matthias (Bill Nighy) erresistentziaren buruzagia atzemateko asmoz, Melina (Jessica Biel) matxinatuarekin elkartuko da. Munduaren etorkizuna kinka larrian dagoen bitartean, Quaidek bere benetako nortasuna eta patua zeintzuk diren topatuko beharko du.

## Aktoreak

* Colin Farrell: Douglas Quaid/Carl Hauser
* Kate Beckinsale: Lori Quaid
* Jessica Biel: Melina
* Bryan Cranston: Vilos Cohaagen
* Bokeem Woodbine: Harry, Quaid
* Bill Nighy: Matthias Lair
* John Cho: Bob McClane
* Steve Byers: Henry Reed
* Ethan Hawke: zuzendariaren bertsio luzean agertzen da, bera baita bere istorioa pianoaren irudiko eszenan kontatzen duena, eta ez Colin Farrel

## Ikus gainera

* Total Recall (1990eko filma): Paul Verhoevenek zuzendu Arnold Schwarzenegger eta Sharon Stone eta Michael Ironsidek antzeztua.

## Kanpo estekak

* IMDBko fitxa irakurgai (Ingelesez)
* Datuak: Q634810
* Multimedia: Total Recall (2012 film) / Q634810
# Total War

Total War (euskaraz: «Erabateko Gerra edo Gerra Totala») The Creative Assembly estudio britainiarrak garatutako bideo-joko saga edo bilduma bat da. Bideo-joko guzti hauen dinamika txandakako estrategia eta denbora errealean burututako gudu taktikoen arteko konbinaketan oinarritzen da. Beren ezaugarri nagusia euren eduki grafiko harrigarrian datza, hau batez ere bere azken bertsioan jazotzen da.
Bilduma hau unitate oso handien kontrola zailtasun handirik gabe burutu ahal izateagatik ospetsu bilakatu da. Bideo-jokoak izanik, ez da ahaztu behar egiazkotasun nahiko zorrotza dutela. Horregatik bideo-joko sorta honen zaletuek zorroztasun hau handiagotu eta okerrak konpondu nahian hainbat mod sortuz joan dira. Adibidez: Rome: Total War bertsioko "zezen-gerlarien" kasuan gertatu zenean.

## Bilduma osatzen duten bideo-jokoak

* Shogun Total War, 2000
* Medieval Total War, 2002
* Rome: Total War, 2004
* Medieval II: Total War, 2006
* Empire: Total War, 2009
* Napoleon: Total War, 2010
* Total War: Shogun II, 2011
* Total War: Rome II, 2013
* Total War: Attila, 2015
* Total War: Warhammer, 2016
* Total War: Warhammer II, 2017
* Total War Saga: Thrones of Britannia, 2018
* Total War: Three Kingdoms, 2019

## Kanpo estekak

* Total War sagaren webgune ofiziala
* Datuak: Q380346
* Multimedia: Total War (video game series) / Q380346
# Totaig

Totaig, Antzinako eskandinavieraz Topt-vík, Eskoziako Highland eskualdeko etxalde bat da, Skye eta Lochalsh barrutian. Skye uhartean dago, Kanpoko Hebridetan. Dunvegan udalerritik 5 milia hego-ekialdera dago, Loch Dunvegan aintziraren mendebaldeko ertzean.

## Kanpo estekak

* Datuak: Q2233305
* Multimedia: Totaig / Q2233305
ieaHebridak :
ieaBarruko HebridakieaColl
Acha
Arinagour
ieaColonsay
Scalasaig
ieaEigg
Cleadale
Galmisdale
ieaIslay
Ardtalla
Ballygrant
Bowmore
Bridgend
Lagavulin
Nerabus
Port Askaig
Port Charlotte
Port Ellen
Portnahaven
ieaMull
Ardtun
Bunessan
Calgary
Craignure
Croggan
Dervaig
Fionnphort
Kintra
Knockan
Lochbuei
Pennyghael
Salen
Tiroran
Tobermory
Uisken
Ulva Ferry
ieaJura
Ardmenish
Craighouse
Feolin
ieaSeil
Balvicar
Clachan-Seil
Ellenabeich
ieaSkye
Achachork
Aird of Sleat
Ardvasar
Armadale
Ashaig
Bernisdale
Bornesketaig
Borreraig
Borrodale
Borve
Bracadale
Broadford
Brogaig
Bualintur
Camastianavaig
Camuscross
Carbost (Loch Harport)
Carbost (Portree)
Claigan
Colbost
Drumfearn
Drynoch
Dunan
Dunvegan
Duntulm
Edinbane
Elgol
Ellishadder
Eynort
Eyre
Fasach
Feorlig
Ferindonald
Fiskavaig
Flashader
Flodigarry
Galltrigill
Garafad
Geary
Gedintailor
Gillen
Glendale
Halistra
Harlosh
Heaste
Isleornsay
Kensaleyre
Kilbride
Kilmaluag
Kilmarie
Kilmore
Kilmuir
Kilvaxter
Kingsburgh
Kyleakin
Kylerhea
Lealt
Lower Breakish
Luib
Milovaig
Mugeary
Ollach
Ose
Peinachorran
Peinlich
Portnalong
Portree
Ramasaig
Roag
Sconser
Skeabost
Sligachan
Staffin
Stein
Struan
Suladale
Talisker
Tarskavaig
Teangue
Torrin
Totaig
Tote
Treaslane
Trumpan
Uig
Uigshader
Ullinish
Upper Breakish
ieaTiree
Mannal
Scarinish :
ieaKanpoko HebridakieaBarra
Allasdale
Ardmore
Ardveenish
Bogach
Borve
Brevig
Castlebay
Caolas
Northbay
ieaBenbecula
Bail' Iochdrach
Balivanich
Nunton
Uachdar
ieaHarris
Amhuinnsuidhe
Ardhasaig
Borsham
Borve
Bun Abhainn Eadarra
Hushinish
Leverburgh
Luskentyre
Rèinigeadal
Rodel
Tarbert
ieaHegoaldeko Uist
Askernish
Auratote
Balgarva
Bornish
Daliburgh
Howmore
Iochdar
Kilaulay
Lochboisdale
Stoneybridge
ieaIparraldeko Uist
Ardheisker
Baile Glas
Carinish
Lochmaddy
Newtonferry
Sollas
Tigharry
ieaLewis
Achmore
Adabroc
Aignish
Aird Uig
Aird
Airidh a' Bhruaich
Ardroil
Arnol
Back
Baile an Truiseil
Balallan
Barvas
Bayble
Borrowston
Borve
Bragar
Branahuie
Breaclete
Breivig
Brenish
Broker
Brue
Cabharstadh
Calbost
Callanish
Carloway
Cliff
Coll
Cromore
Cross
Crossbost
Eorodale
Eoropie
Fivepenny
Flesherin
Garenin
Garrabost
Garynahine
Gravir
Gress
Habost
Holm
Kneep
Knock
Knockaird
Laxdale
Leurbost
Lionel
Marybank
Mealista
Melbost
New Tolsta
Newmarket
Newvalley
North Dell
North Tolsta
Parkend
Plasterfield
Port of Ness
Portnaguran
Portvoller
Sandwick
Shawbost
Shulishader
Skigersta
South Dell
Steinish
Stornoway
Swainbost
Timsgarry
Tolsta Chaolais
Tong
Uig :
# TotalEnergies

TotalEnergies SE petrolio eta gas arloko multinazional frantziarra da, La Défensen egoitza duena. 130 herrialde baino gehiagotan lan egiten du, 111.000 langile inguru dituelarik. Total S.A. enpresaren aktibo finantzarioek Parisko burtsako kapitalizaziorik handiena osatzen dute, eta negozio bolumenagatik, euroguneko enpresarik handiena da.

## Kanpo estekak

* Datuak: Q154037
* Multimedia: TotalEnergies / Q154037
# Total Control (telesaila)

Total Control australiar telesail dramatikoa da, Stuart Page, Angela Betzien eta Pip Karmelek ABC TVrako sortua.

## Sinopsia

Oharra: Atal honek istorio osoa edo amaiera argitzen du.
Egun batetik bestera, emakume indigena australiar bat herrialdeko foku mediatiko eta politikoaren erdigunera igaroko da. Itzaleko akordioak, traizioak eta gizarte gatazkak dira nagusi botereari buruzko telesail honetan.

## Aktoreak

* Deborah Mailman : Alex Irving
* Rachel Griffiths : Rachel Anderson
* Harry Richardson : Jonathan Cosgrove
* Rob Collins : Charlie Irving
* Anthony Hayes : Damian Bauer
* William McInnes : Laurie Martin
* Celia Ireland : Tracey Helliar
* Trisha Morton-Thomas : Jan Irving
* David Roberts : Kevin Cartwright
* Wesley Patten : Eddie Irving
* Shantae Barnes Cowan : Jess Clarke
* Aaron Pedersen
* James Sweeny : Christopher Bingham
* Luke Carroll
* Adele Perovic : Jillian Morell
* Huw Higginson
* Chris Gleeson
* Tony Barry : Phillip Anderson

## Erreferentziak

* ↑ «Total Control» Berria 2022-03-12 CC BY-SA 4.0 lizentziapean.

## Kanpo estekak

* Datuak: Q65121563
* Multimedia: Total Control (TV series) / Q65121563
# Teret

Zama (serbieraz: Терет, Teret) 2018ko Ognjen Glavonić serbiar zinema zuzendariaren film dramatikoa da.
Beste sari batzuen artean, Donostiako Giza Eskubideen Zinemaldian Amnesty International erakundearen saria irabazi zuen.

## Sinopsia

Oharra: Atal honek istorio osoa edo amaiera argitzen du.
Vladak izeneko gizon bat du protagonista, kamioi bat gidatzen lan egiten duena, 1999an, NATOk Serbian eginiko bonbardaketen giroan. Kosovotik Belgradera «karga misteriotsu bat» garraiatzea izango du azken enkargua. Horren ostean, etxera itzuli beharko du, eta bere ekintzen ondorioei aurre egin.

## Aktoreak

* Leon Lučev: Vlada
* Pavle Čemerikić
* Tamara Krcunović
* Ivan Lučev
* Igor Benčina

## Erreferentziak

* ↑ «'¡Nae pasarán!' saritu du publikoak Giza Eskubideen XVII. Zinemaldian» Berria 2019-04-13 CC BY-SA 4.0 lizentziapean.

## Kanpo estekak

* Datuak: Q52063134
# Terezinha

Terezinha Brasilgo udalerri bat da, Pernambuco estatuan kokatua. 6.513 biztanle ditu 151,45 km²ko eremuan.

## Ikus, gainera

* Pernambuco

## Kanpo estekak

* Datuak: Q2064935
* Multimedia: Terezinha / Q2064935
# Terezín (Hodoníngo barrutia)

Terezín Txekiar Errepublikako udalerri bat da. 396 biztanle ditu eta 3,74 kilometro koadroko azalera. Hodoníngo barrutian dago.

## Kanpo estekak

* Datuak: Q2065538
* Multimedia: Terezín (Hodonín District) / Q2065538
# Terexa Desqueyroux

Terexa Desqueyroux (jatorrizko frantsesez Thérèse Desqueyroux) François Mauriac idazle frantziarraren eleberria da. 1927an argitaratu zen

## Argumentua

Oharra: Atal honek istorio osoa edo amaiera argitzen du.
Terexa epaitu dute bere senarra pozoitzen saiatu izanagatik. Nahiz eta bere aurkako frogak nabarmenak izan, errugabetu egin dute, senarrak ere bere aldeko testigantza eman zuelako. Etxerako bidaian bere buruari buruz hausnartzen du, eta, bereziki, bere senarra hiltzen saiatzearen zergatiei buruz. Terexak uste du bere senarra uztea erraza izango dela epaiketa amaituta, baina senarrak, ordea, bere familiaren etxe batean ixten du, eta batzutan bakarrik agertzen dira elkarrekin, esamesak saihestearren. Hori onartu ezean, gartzelara bidaliko du. Alaba ere kentzen dio eta bere amaren ardurapean uzten du. Terexak tabako eta ardoaz bakarrik bizi da eta ez da ohetik altxatzen. Senarrak bere itxura negargarria ikustean, Terexarekin bizitzera itzultzen da, berari suspertzen laguntzeko. Gero Terexa Parisen bizitzea onartzen du. Izan ere, dirua emango dio hilero, baina ez da egongo ez banantze ofizialik ez dibortiorik.

## Pertsonaiak

* Terexa (Thérèse) Desqueyroux: protagonista.
* Benat (Bernard) Desqueyroux: Terexaren senarra.
* Jerome Larroque: Terexaren aita. Benaten alde egoten da une guztietan.
* Ana (Anne) de la Trave: Benaten arrebaordea eta Terexaren laguna.
* Manex (Jean) Azevedo: Ana berataz maiteminduta dago. Terexak familiari laguntzen dio Azevedok Anarekikoa bukatzeko. Geroago, Terexa maitemintzen da berataz.
* Maddi (Marie): Terexaren alaba. Benatek bere amaren ardurapean uzten du, Terexari kenduta.

## Kanpo estekak

* Datuak: Q31285
# Terezia Preda

Terezia Preda (1956ko ekainaren 18a) arkularia da. Errumania ordezkatu zuen 1980ko Udako Olinpiar Jokoetan.

## Erreferentziak

* ↑ Terezia Preda
* ↑ Terezia-Octavia PREDA

## Kanpo estekak

* Datuak: Q81929434
# Txomin Haran Larre

Txomin Haran Larre euskal medikua da.
Doktorego-tesia Jean Michel Dindart-en zuzendaritzapean egin zuen Bordele II (Victor Segalean) unibertsitatean (orain Bordeleko Unibersitatea deitzen da). 2011an aurkeztu zuen "Oinezko ibilaldi jardueraren istripuak ipar Euskal Herriko goratasun ertaineko mendietan: prebentzio aukerak. 2006 eta 2009 artean, udan, eritu eta kolpaturiko mendizaleen behaketa." izenburuko tesia.

## Erreferentziak

* ↑ Larre, Txomin Haran. (2011). Oinezko ibilaldi jardueraren istripuak ipar Euskal Herriko goratasun ertaineko mendietan: prebentzio aukerak. 2006 eta 2009 artean, udan, eritu eta kolpaturiko mendizaleen behaketa. UB/BU (Bordeleko Unibertsitatea) ISBN 978-84-8438-415-1. (Noiz kontsultatua: 2021-03-18).

## Kanpo estekak

* Datuak: Q106029580
# Txomin Hegi

Txomin Hegi (Hazparne, Lapurdi, 1956 - ) euskal aktore, abeslari eta poeta da. Hasieran gehiago ezagutua izan zen antzerkiaren munduan baina gero kantatzeari ekin zion. 1978an Jojo eta Bernadette taldearen 'Agur' albumean parte hartu zuen.
Betidanik engaiatu da euskal kulturaren alde. Euskal Kultur Erakundeko zuzendari ere izan zen.

## Lanak
### Poesia

* Arteka marteka (1989, Maiatz)

## Erreferentziak

* ↑ Borda, Itxaro. (1986ko uztailaren 13a). «Txomin Hegi: "Kantatzea, nonbait, nere baitan delako"» Argia.
* ↑ Villanueva Etxague, Bidatz. (2016-09-11). «Uste dut artearen eta artegintzaren lana zubiak sortzea dela» Berria.

## Kanpo loturak

* Txomin Hegi literaturaren zubitegian
* Datuak: Q12268413